2. melléklet

TISZAÚJVÁROS VÁROSI RENDELŐINTÉZET

Járóbeteg szakellátás, egynapos sebészet, otthoni szakápolás,

nappali ellátás és alapellátás házirendje

**MÓDOSÍTÁS**

Készítette:

Dr. habil Papp Miklós PhD

főigazgató s.k.

Kedves Betegünk!

Az egészségügyi ellátás hazánk minden állampolgárának az Egészségügyi Törvény által biztosított joga. Rendelőintézetünkben – mint minden egészségügyi intézményben – a betegeket az egészségi állapota által indokolt, folyamatosan hozzáférhető és megkülönböztetés nélküli egészségügyi ellátás illeti meg.

Az ellátás során a betegek emberi méltóságát tiszteletben tartjuk, a személyiségi jogok és betegjogok betartásáért garanciát vállalunk. Tevékenységünk a betegek gyógyulását segíti elő, ezért kérjük betegeinket az egészségügyi szolgáltatások igénybevételekor, itt tartózkodásuk alatt az intézményi rendet, a gyógykezeléssel kapcsolatban kapott rendelkezéseket tartsák be.

# A betegellátás és az intézmény belső rendjére vonatkozó szabályok

**A Rendelőintézet nyitva tartása:**

Hétköznap: ~~6.30~~ ***7:00*** órától 19.00 óráig

Szombat, vasárnap, ünnepnap: zárva

**Gyermek és felnőtt háziorvosi rendelők és védőnői szolgálat nyitva tartása:**

Hétköznap: 7.30 órától 17.00 óráig

Szombat, vasárnap, ünnepnap: zárva

**Központi Orvosi Ügyelet nyitva tartása:**

Hétköznap: ~~17~~ ***16.00*** órától másnap reggel 8.00 óráig

Hétvégén: péntek ~~17~~ ***16.00*** órától hétfőn reggel 8.00 óráig

**Fogászati ügyeleti szolgálat:**

Hétköznap: zárva

Szombaton: 16.00 órától 20.00 óráig

Vasárnap: 15.00 órától 19.00 óráig

1. A betegek fogadása a rendelők ajtajára kifüggesztett rendelési időben történik.
2. Az intézet egész területén tilos a dohányzás és az alkoholfogyasztás.
3. Kérjük, ügyeljen a Rendelőintézet tisztaságára a várókban és a mellékhelyiségekben egyaránt.
4. Kíméljük a Rendelőintézet vagyonát, a töréssel, rongálással okozott kárt annak okozója köteles megtéríteni.
5. Az intézet területére állatokat behozni tilos.
6. A mozgáskorlátozott betegek szállítására a porta mellett található tolókocsik használhatók, melyeket átvételi elismervény ellenében lehet átvenni a portán.
7. Mozgásukban nehezített betegeink részére a szintek közötti közlekedés megkönnyítése érdekében liftek állnak rendelkezésre.
8. Az „A” épületben videokamera rendszer működik az épület közösségi terein (folyosók, várók, bejáratok) történő események megfigyelésére.
9. Az „A” épületben az épület hűtését/fűtését szabályozó, a falakon elhelyezett készülékeket a betegek nem kezelhetik. A hőmérsékletre vonatkozó változtatási igényüket kérjük, hogy az intézmény dolgozói felé jelezzék!

# Baba-mama szoba:

A csecsemővel érkezők részére speciálisan kialakított szoba, mely a baba kényelmes szoptatásához és tisztába tételéhez szükséges bútorzattal rendelkezik.

# Gyermekváró:

A kisgyermekekkel érkező szülőknek ad lehetőséget, hogy a felnőttektől elkülönített térben várakozzanak gyermekeikkel az ellátásra.

# Betegek fogadása

1. A Rendelőintézet egészségügyi szolgáltatásai térítésmentesen személyi igazolvány és betegbiztosítási kártya, illetve ha szükséges orvosi beutaló bemutatásával vehetők igénybe.
2. Részleges vagy teljes térítési díj ellenében egészségügyi szolgáltatást nyújtunk a biztosítással nem rendelkező személyeknek. A térítési díj ellenében végzett ellátásokra vonatkozó információkat a Térítési díj szabályzat tartalmazza, mely a betegirányítóban és az ellátást biztosító helyszínen is megtekinthető. A beutaló köteles ellátások igénybevételéhez háziorvosi, vagy szakorvosi beutaló szükséges. Beutaló hiányában – sürgős szükség kivételével – fizetni kell az ellátásért a Térítési díj szabályzatban rögzítettek alapján.

## Beutaló köteles rendelések

1. Audiológia (fülészeti)
2. Belgyógyászat
3. Diabetológia
4. Dietetika
5. Endokrinológia
6. Fogászati röntgen
7. Gyermekgyógyászat
8. Gyermek pszichológia
9. Ideggyógyászat
10. Infúziós kezelések
11. Kardiológia
12. Képalkotó diagnosztika – ultrahang (hasi, carotis, pajzsmirigy, emlő, ízületi, nőgyógyászat, stb.)
13. Laboratórium
14. Mozgásszervi rehabilitáció
15. Pszichiátria – szakpszichológia
16. Reumatológia
17. Tüdőgyógyászat
18. Tüdőszűrés

## Nem beutaló köteles rendelések

1. Bőrgyógyászati szakrendelés és gondozó
2. Fül-orr-gégészet
3. Nőgyógyászat
4. Sebészet
5. Szemészet,
6. Onkológiai szakrendelés és gondozás
7. Traumatológia
8. Urológia
9. Pszichiátriai szakrendelés és gondozás

Az áttekinthető, ütemezhető betegellátás érdekében – a sűrgős esetek kivételével – a betegeket előjegyzést követően, időpontra való érkezésük után fogadjuk. A szakorvosi ellátás – néhány, orvos által annak minősített kivételétől eltekintve – nem sürgős ellátás.

# Sürgős szükség:

„Az egészségi állapotban bekövetkezett olyan változás, amelynek következtében azonnali egészségügyi ellátás hiányában a beteg közvetlen életveszélybe kerülne, illetve súlyos vagy maradandó egészségkárosodást szenvedne.” 1997. évi CLIV. törvény az egészségügyről 3.§ i) pontja.

Az előjegyzéses rendszer a kulturált, megadott időben történő betegellátásra ad lehetőséget, természetesen a sürgős ellátások esetén csúszás történhet, ezért elnézést kérünk.

# Az előjegyzéses rendszer:

* A sebészeti és traumatológiai szakrendelés kivételével minden szakrendelés előjegyzéses rendszer szerint működik. A betegnek a számára fenntartott időpontban kell a szakrendelésen jelentkeznie.
* Amennyiben a betegnek nincs időpontja, de az ellátás hiánya életet veszélyeztető, vagy súlyos egészségkárosodást eredményező állapot kialakulásához vezetne, úgy a betegirányító dolgozói a szakorvossal történt konzultációt követően döntenek a teendőkről.

# Sorszámos rendszer:

A sebészeti és traumatológiai szakrendelés a szakma sajátosságai alapján nem működtethető előjegyzéssel. Itt a betegek sorszámos ellátásban részesülnek. A sorrendiséget a sorszám, illetve a beteg egészségi állapota határozza meg (pl. vérző betegek elsőbbséget élveznek).

# Előjegyzés kérhető:

1. Interneten, a <http://fonixveb.tiszaujvaros.hu/fonixveb/> címen, lakossági regisztrációt követően.
2. Személyesen, - a betegirányító nyitvatartási idejében, vagy telefonon – ***hétfőtől csütörtökig 10.00 és 12.00 óra, valamint 13.00 és 15.00 óra között, pénteken 10.00 és 12.00 óra, valamint 13.00 és 14.00 óra között.***
3. Kérheti a páciens maga, vagy a kezelést indikáló orvos.

Telefonos előjegyzést a 49/544-600-as központi számon lehet kérni, majd a telefonközponttól a betegirányítót kell kérni. A gondozás miatt visszarendelt betegek számára a betegirányító mellett a szakrendelések is adnak időpontot.

1. A laboratóriumba utalt betegek az alábbiak szerint kérhetnek időpontot:
   1. a betegirányítóban (személyesen, vagy telefonon),
   2. Interneten, a <http://fonixveb.tiszaujvaros.hu/fonixveb/> címen,
   3. vagy a közvetlenül hívható 49/544-607-es telefonszámon.
2. Rendelési időben, illetve rendelési időn kívül a reumatológia és mozgásszervi rehabilitációs szakrendelésre előjegyzési időpont a ~~49/544-370~~ ***49/548-416***-os számon kérhető,a betegirányító munkatársainál.

**Sorszámmal igénybe vett szakrendelések esetén:**

Érkezési sorrendben, a betegirányítóban adják a sorszámot egy órával a rendelés kezdése előtt.

# Egyes rendelések igénybevételének módja:

|  |  |  |
| --- | --- | --- |
| Előjegyzéssel igénybe vehető ellátások | Sorszámmal igénybe vehető ellátások | Nem szükséges sem előjegyzés, sem sorszám |
| Angiológia | Sebészet | Fogászati röntgen |
| Audiológia | Traumatológia | Röntgen |
| Belgyógyászat |  |  |
| Bőrgyógyászat |  |  |
| Diabetológia |  |  |
| Dietetika |  |  |
| Egynapos sebészet |  |  |
| Endokrinológia |  |  |
| Ideggyógyászat |  |  |
| Infúziós ellátások |  |  |
| Kardiológia |  |  |
| Laboratórium |  |  |
| Mozgásszervi rehabilitáció |  |  |
| Pszichiátria |  |  |
| Pszichológia (felnőtt és gyermek) |  |  |
| Reumatológia |  |  |
| Tüdőgyógyászat |  |  |
| Terhes-tanácsadás |  |  |
| **Előjegyzéssel igénybe vehető ellátások** | **Sorszámmal igénybe vehető ellátások** | **Nem szükséges sem előjegyzés, sem sorszám** |
| Ultrahang |  |  |
| Fül-Orr-Gégészet |  |  |
| Onkológia |  |  |
| Ortopédia |  |  |
| Tüdőszűrő |  |  |

# Egynapos sebészeti ellátások igénybevétele:

Egynapos sebészeti ellátás keretében az egészségügy szakellátás társadalombiztosítási finanszírozásának egyes kérdéseiről szóló 9/1993. (IV.2.) NM rendelet 9. számú mellékletében felsorolt beavatkozások végezhetők el. Az ellátások előre tervezetten, előjegyzéses rendszerben szakorvosi beutalóval vehetők igénybe.

**Egynapos ellátás keretében műtét csak akkor végezhető el, ha a beteg:**

1. Megfelel az egynapos sebészeti ellátás működési rendjében leírt szakmai kritériumoknak.
2. Általános állapota jó, legfeljebb olyan enyhe rendszerbetegsége van, amely miatt nem igényli a műtét utáni szoros megfigyelést.
3. Várhatóan a műtét utáni vérveszteség miatt vérátömlesztést nem igényel, és a műtét utáni fájdalma várhatóan minimális lesz.

**Az alábbi feltételek meglétéről a beteg írásban köteles nyilatkozni:**

1. Lakás higiénés feltételei megfelelőek.
2. Tartózkodási helyétől az ellátó egészségügyi intézmény személygépkocsival (mentővel) – általános forgalmat figyelembe véve – 30 perc alatt elérhető.
3. Tartózkodási helyén a telefon biztosított.
4. Műtétet követően az intézményt csak az operáló- és altató szakorvos együttes engedélyével, kísérővel hagyhatja el.
5. Tudomásul veszi, hogy a részleg a hazautazáshoz nem tud betegszállítót biztosítani.
6. Előzetesen gondoskodik arról, hogy a kísérő a hazabocsájtáskor személygépkocsival jelen legyen.
7. Hazaszállításkor a tartózkodási helyén a műtétet követő éjszakán részére a felügyelet, valamint szükség esetén a megfelelő egészségügyi ellátáshoz jutás lehetősége biztosított.
8. Hozzájárul a műtét egynapos sebészeti ellátás formájában történő elvégzéséhez.

# Laboratórium

Közvetlenül a laboratóriumban kell jelentkezni mintavételre, személyesen, laboratóriumi vizsgálatkérő lap bemutatásával, éhgyomorra.

# Háziorvosi- házi gyermekorvosi rendelések

Háziorvosi szolgálatonként változik az előjegyzés és a sorszámos ellátás rendje, mely a rendelő bejáratánál, jól látható helyen kifüggesztésre kerül.

A háziorvosok az aktuális rendelési idejüket a rendelőjük ajtaján és a <http://www.rendelointezet.tiszaujvaros.hu/index.php> internetes felületen feltüntetik.

# Fogászati rendelések

1. Minden szakorvos a saját területéhez tartozó betegeket rendelési idejében látja el. Az akut fájdalommal jelentkező beteg a rendelési időben bármikor jelentkezhet ellátásra, az ütemezhető kezelések pedig előjegyzéssel történnek.
2. Mindenki a lakhelye szerinti területileg illetéskes rendelésen kapja meg a szükséges kezelést. Ha területileg nem illetékes orvost keres fel – kivéve sürgős szükség esete – a beavatkozásért fizetni kell.
3. Iskolai és óvodai fogorvosi vizsgálat esetén csak szűrővizsgálatok történnek. Az ellátás a területileg illetékes fogorvos feladata.
4. Fogászati ügyeleten a sürgős beavatkozást igénylő esetek ellátás történik. A fogászati ügyelet feladatkörébe fogeltávolítás, vérzéscsillapítás, idegentest - eltávolítás, a törött fog lecsiszolása és a gyökércsatorna megnyitása tartozik.

# Betegjogok gyakorlásának és érvényesítésének szabályai

Az egészségügyről szóló 1997. évi CLIV. törvény alapján:

1. A beteg az egészségügyi szolgáltatás igénybevételekor köteles tiszteletben tartani az erre vonatkozó jogszabályokat és az intézményi rendet.
2. A beteg – amennyiben azt egészségi állapota lehetővé teszi – köteles az ellátásban közreműködő egészségügyi dolgozókkal képességei és ismeretei szerint együttműködni.
3. A beteg és hozzátartozói jogaik gyakorlása során kötelesek tiszteletben tartani más betegek jogait és nem sérthetik az egészségügyi dolgozók törvényben foglalt jogait.
4. A beteg jogosult a rá vonatkozó egészségügyi adatokat megismerni, az egészségügyi dokumentációba betekinteni, az egészségügyi dokumentációból – saját kérésére és költségére – másolatot kapni.
5. Eredeti betegkarton nem vihető el, szükség esetén fénymásolat kérhető.
6. A Rendelőintézetrendszeresen kikéria betegek véleményét ellátásukkal kapcsolatban. A Rendelőintézetszámít észrevételeikre és javaslataikra. A betegek észrevételeiketbedobhatják a betegirányítónál található időszakosan kihelyezett ládába.

# Panaszok bejelentése, a betegjogi képviselővel való kapcsolattartás rendje

1. A beteg jogosult az egészségügyi ellátással kapcsolatban panaszt tenni. Panaszával (szóban vagy írásban) közvetlenül a főigazgatóhoz, helyetteséhez vagy a betegjogi képviselőhöz fordulhat.
2. A betegjogi képviselő az erre irányuló megbízás alapján ellátja a betegek jogainak védelmét és segíti őket e jogaik megismerésében és érvényesítésében.
3. A betegjogi képviselő nevét és elérhetőségét az 1. számú függelék tartalmazza.

# A betegek értékeinek megőrzésére vonatkozó szabályok

A Rendelőintézet a betegek értékeinek megőrzésére vállalkozni nem tud. A váróban hagyott tárgyakért, ruhaneműkért, értékekért felelősséget nem vállal.

# Sajtónyilvánosság rendje

A Rendelőintézet területén kép- vagy hangfelvétel készítése a főigazgató engedélyével történhet. A televíziós felvételek és egyéb képi anyag rögzítésekor az orvosi titoktartással kapcsolatos, valamint a beteg- és személyiségi jogokat tiszteletben kell tartani, melyre a felvételt készítő személy(ek) figyelmét is fel kell hívni. A Rendelőintézetben tartózkodó személy a felvételeken csak kifejezett személyes beleegyezésével szerepelhet.

Tisztelt Betegek!

Reméljük a Rendelőintézet gyógyításában résztvevő munkatársaival megtalálják a kellő összhangot, így a várt gyógyulást közös együttműködéssel mielőbb elérhetjük. Gyógyító munkájukért egészségügyi dolgozóink semmiféle külön díjazást nem várnak el, megbecsülésükre és megértésükre azonban számítanak.

Dr. habil Papp Miklós PhD

Főigazgató

1. **számú függelék**

**Betegjogi képviselő**

**Neve:** Dr. Katona Kornélia

**Telefonszáma:** 06-20/4899-542

melyen elérhető hétfőtől csütörtökig: 08.00-tól ~~16.30-ig~~ ***17:00-ig***

pénteken: 08.00-tól 14.00-ig

**e-mail címe:** [~~kornelia.katona@ijb.emmi.gov.hu~~](mailto:kornelia.katona@ijb.emmi.gov.hu)***kornelia.katona@ijsz.bm.gov.hu***

**~~Fogadóóra időpontja:~~** ~~minden hétfő 13.00-tól 15.00-ig~~

**~~Fogadóóra helye:~~** ~~Észak-magyarországi Regionális Iroda,~~

~~Miskolc, Bajcsy-Zsilinszky E. u. 15., 204. iroda~~

***Fogadó óra helye, ideje: Telefonos egyeztetést követően***

**A fenti elérhetőségek sikertelensége esetén az Integrált Jogvédelmi Szolgálat zöldszáma hívható:** 06-80/620-055

1. **számú függelék**

**COVID-19 világjárvány idején érvényes beléptetési rend**

A beteg a rendelőintézet területére csak szájmaszkban léphet be, és a benttartózkodás végéig köteles azt viselni.

Beléptetés menete:

1. A főbejáratnál elhelyezett beléptetőkapunál az intézmény munkatársa ellenőrzi a beteg testhőmérsékletét. Amennyiben 37,5 °C feletti hőmérsékletet mér, a beteg kikérdezése után egyeztet azzal a szakrendeléssel, ahová a betegnek időpontja van, hogy beengedheti-e, vagy másik időpontra hívja vissza.
2. Az intézmény munkatársa a mért hőmérsékletet felvezeti egy cédulára, melyet a betegnek átad, mert a szakrendelésen erről kerül felvezetésre az ambuláns lapra a mért testhőmérséklet.
3. A testhőmérséklet mérés után a beteg a sorszámosztó automatánál vagy a betegirányítóban jelentkezik a sorszámáért.

A sebészet kivételével a betegek előjegyzett időponra érkeznek.

Akut ellátás esetén a betegirányító a beteg fogadhatóságáról egyeztet a szakrendeléssel. Amennyiben tudják a beteget fogadni, úgy ellátásáig a szakrendelő előtti váróteremben várakozik, amennyiben nem kerül sor az ellátására, a beteg új időpontot kap.